જો દિવસભરનો કકળાટ મગજમાં ઘર કરી જતો હોય તો તેનાથી છૂટવા માટે સૌથી શ્રેષ્ઠ છે સંગીત. જેમ અરોમા એટલે કે સુગંધની જાદૂઇ અસર થાય છે એવી જ સંગીતની પણ જોવા મળે છે. તમારા મનગમતાં ગીત સાંભળશો તો દિવસભરનો કકળાટ મગજમાંથી ગાયબ થઇ જશે. અને તમારા મનગમતાં ગીતના શબ્દો ત્યાં ફરવા લાગશે. અને એ શબ્દો પર આપોઆપ જ મન ઝૂમવા લાગશે. જો કે માત્ર મનગમતાં ગીત નહીં પણ હીલીંગ અને રિલેક્સિંગ મ્યૂઝિક પણ આપ યૂઝ કરી શકો. જેમાં ખળખળ વહેતાં ઝરણાના અવાજ, કોઇ મ્યુઝિક ઇન્સ્ટ્રુમેન્ટનો નાદ, વાંસળીનું મધુર સંગીત આવું કંઇ પણ સાંભળી શકો. સંગીતનો કોઇ પણ પસંદગીનો સૂર સાંભળશો, તેની અસર તો દેખાશે જ. આ બધા ઉપાયની સાથે થાક દૂર કરવાનો બીજો એક આસાન ઉપાય છે કે તમે તમારા શોખને માણો. ક્રાફ્ટ ગમે છે તો આર્ટ એન્ડ ક્રાફ્ટ માટે સમય આપો. છે ને એકદમ આસાન અને સરળ ઉપાય, એકવાર અજમાવો અને પછી જુઓ કે દિવસભરનો થાક કેવો ચપટી વગાડતાં ગાયબ થઇ જાય છે.